Prima competiție oficială a anului, primele medalii pentru CS "Dan Botezatu" Bacău. La Campionatele Naționalele de Karate SKDUN pentru Seniori, Tineret și Juniori desfășurate la finalul săptămânii trecute, la Voluntari, gruparea băcăuană antrenată de Ionuț Cășeru s-a prezentat cu 17 sportivi, care au obținut 14 medalii: trei de aur, opt de argint și trei de bronz.
Pentru karateka cu vechime din lotul CS "Dan Botezatu", Naționalele de la Voluntari a constituit o ultimă verificare înaintea Europenelor din aprilie, de la Debrecen (Ungaria), iar pentru cei mici, un prim pas pe drumul performanței.
"A fost un început de an bun, cu șase finale la kumite, dintre care două între sportivii mei: Năstase/ Botezatu și Coșerariu/ Dospinescu. Din lotul de 17, opt sportivi s-au aflat la prima lor participare la Naționale, însă am certitudinea că aceia care nu au luat acum medalii o vor face la viitoarele competiții. Următorul pas important este reprezentat de Campionatul European din Ungaria, de luna luna viitoare, de unde sper să aducem cât mai multe medalii", a subliniat antrenorul Ionuț Cășeru.
Medaliații CS "Dan Botezatu" la CN SKDUN de la Voluntari
Ionuț Cășeru: aur la kumite Veterani -82 kg.
Ioana Năstase: aur la kumite senioare, 6-4 kyu și argint la kata senioare 5-4 kyu.
Robert Coșerariu: aur la kumite juniori, 6-4 kyu, +65 kg.
Ioan Miron: argint la kata seniori, centuri maro.
Corina Botezatu: argint la kumite senioare, 6-4 kyu.
Timotei Roșca: argint la kumite seniori, 6-4 kyu, și argint la kata seniori, 9-6 kyu.
Alexandru Dospinescu: argint la kumite juniori, 6-4 kyu, +65 kg.
Marta Popa: argint la kumite junioare, 6-4 kyu, -55 kg.
Andrei Popa: argint la kumite cadeți, 6-4 kyu, -60kg.
Denisa Butnaru: bronz la kata senioare, 9-7 kyu.
Ștefan Tomișteanu: bronz la kumite juniori, 6-4 kyu, +65 kg.
Magdalena Vamanu: bronz la kata copii, 2-7 kyu.
O evoluție bună au avut și juniorii Rareș Cojocaru și Tudor Cioltan, precum și viitorii campioni, aflați acum la prima lor participare la o ediție de Naționale, Tudor Chirilă, Anastasia Albescu și Patrick Trefaș.